सिदो कान्हू मुर्मू विश्वविद्यालय

सिदो कान्हू मुर्मू विश्वविद्यालय (SKMU),पूर्वी भारत में झारखंड राज्य के संथाल परगना क्षेत्र में स्थित एक सार्वजनिक विश्वविद्यालय है। इसका मुख्यालय झारखंड की दूसरी राजधानी दुमका में है एवं इसमें दुमका सहित देवघर, गोड्डा, जामताड़ा, पाकुड़ एवं साहेबगंज साहित सम्पूर्ण उत्तरी झारखण्ड के कई महाविद्यालय एवं शिक्षण संस्थान संबद्ध हैं।

इतिहास 
इस विश्वविद्यालय की स्थापना 10 जनवरी 1992 को बिहार विधान सभा के एक अधिनियम द्वारा सिद्धू कान्हू विश्वविद्यालय के रूप में की गई थी। इसे भागलपुर विश्वविद्यालय से अलग किया गया था जिसे अब तिलका मांझी भागलपुर विश्वविद्यालय के नाम से जाना जाता है। 

झारखंड राज्य विश्वविद्यालय अधिनियम 2000 (संशोधन) की धारा 3 (1) में किए गए संशोधन द्वारा 6 मई 2003 को विश्वविद्यालय का नाम बदलकर सिदो-कान्हू मुर्मू विश्वविद्यालय कर दिया गया। इसका नाम सिद्धू मुर्मू और कान्हू मुर्मू के नाम पर रखा गया है, जिन्होंने 1855-56 में अंग्रेजों के खिलाफ संथाल विद्रोह का नेतृत्व किया था।

इस विश्वविद्यालय को 6 मई 1993 को एसोसिएशन ऑफ इंडियन यूनिवर्सिटीज द्वारा मान्यता प्राप्त और संबद्ध किया गया था। इसे मई 2006 में यूजीसी अधिनियम, 1956 की धारा 12 (बी) के तहत मान्यता प्रदान की गई थी।

बाहरी कड़ियाँ 

झारखंड के विश्वविद्यालय